2023ko maiatzaren 5eko 1801/2023 Alkatetza Dekretuaren laburpena: «Garapenerako lankidetza proiektuetarako 2023ko udal diru-laguntzak emateko deialdia.”


Diru-laguntzei buruzko azaroaren 17ko 38/2003 Lege Orokorraren 17.3 b) eta 20.8 artikuluetan xedatutakoarekin bat eginez (testua, osorik, Diru-Laguntzen datu-base nazionalean: htpp:www.pap.minhap.gob.es/bdnstrans), honako testu hau argitaratzen da:

Lehenengoa.- Onuradunak.

Irabazi asmorik gabeko erakunde pribatuak, adibidez: GGKEak, erlijio elkarteak, fundazioak eta horien pareko erakundeak, baldin eta haien estatutuetan, helburuetan, eginkizunetan edo txostenetan berariaz jasota badago garapenerako lankidetza. 

Bigarrena.- Xedea.

Txirotutako herrialdeetan garapenerako lankidetza proiektuak gauzatzea. 

Hirugarrena.- Oinarri arautzaileak.

2023ko apirilaren 5eko 1426/2023  Alkatetza Dekretuak onetsi ditu Kooperazio Arloaren udal diru-laguntzak emateko oinarri arautzaileak, eta 2023ko apirilaren 26ko Bizkaiko Aldizkari Ofizialean — 80  zenbakiduna— argitaratu dira. 

Laugarrena.- Zenbatekoa.

Deialdi honen zenbateko osoa 140.000,00 € da.

Bosgarrena.- Eskabideak aurkezteko epea.

Hilabete, deialdi hau Bizkaiko Aldizkari Ofizialean argitaratu osteko biharamunetik hasita.
	
	Seigarrena.- Diru-laguntzak zuritzeko epea.

Gehienez 3 hilabeteko epea egongo da emandako diru-laguntzak zuritzeko, diruz lagundutako proiektua amaitzen den datatik zenbatzen hasita.

